2024-2025-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

7 класс

Ыйтусем

Олимпиада ирттермелли вăхăт – 120 минут

Кашни ыйтăва тĕрĕс хуравласан чи нумаййи 58 балл пухма пулать

1.Текста вулăр та панă ĕçсене тăвăр.

*«1.Таçта инçетре, пĕлĕтсен хыçĕнче, манăн шавлă, ĕçчен Тăван çĕр-шыв пур, ăна аса илсен чĕрем чиксе кайрĕ. 2.Шуршăл тесен, кăмăл пушшех çемçелчĕ. 3.Паллах, çакăн пек çÿлтен ăна курма çук. 4.Анчах вăл ялан манпа юнашар пулчĕ. 5.Мĕнле-ши унта анне, пиччепе шăллăм, йăмăкăм? 6.Мĕнле эсир унта тăван Шурă çăлсем? 7.Мĕн тери юратса ĕçнĕ пулăттăм халĕ сирĕн вăй кĕртекен сивĕ шывăра. 8.Çук, ăш хыпнăран мар. 9.Ман карап çинче шыв пур. 10 Анчах атте килĕ çывăхĕнче шăнкăртатса юхакан шыва нимĕн те çитмест».* Çак йĕркесен авторĕ кам? Ун çинчен мĕн пĕлетĕр? (5 балл).

2. 6-мĕш предложенире мĕнле йăнăш пур? Йăнăша тÿрлетсе çырăр. (5 балл)

3. 9-мĕш предложенирен вырăс чĕлхинчен калаçу урлă кĕнĕ сăмаха çырса илĕр. (5 балл)

4. 1-мĕш предложенирен пĕр йышши членсен ушкăнĕсене тупса çырăр. (6 балл)

5. Текстран деепричастисене çырса илĕр. (5 балл)

6. 2,6-мĕш предложенисенчен пайăр ятсене çырса илĕр. Мĕне пĕлтереççĕ вĕсем? (6 балл)

7. Хусанта чăвашсен мĕн ятлă хаçачĕ тухса тăрать? (5 балл)

8. Иван Лисаев. Çыравçă ячĕпе хушамачĕн кашни сас паллипе пуçланакан писатель е поэт ячĕсене тупăр. Пурĕ 10 çыравçă хушамачĕ пулмалла. Сăмахран, И –Ивник Иван. (10 балл)

9. Ĕлĕкхи юрăсенче юман, çăка тата хурăн йывăç ячĕсене кампа танлаштарнă? (6 балл)

10. «Тăван кил – чи хакли» темăпа ăслав çырăр. (5 балл)