2024-2025-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

8 класс

Ыйтусем

Олимпиада ирттермелли вăхăт – 120 минут

Кашни ыйтăва тĕрĕс хуравласан чи нумаййи 59 балл пухма пулать

1.Текста вулăр та панă ĕçсене тăвăр.

*«1.Таврăнман-ха киле лагерьтен Энтьук. 2.Анчах ун сăн ÿкерчĕкне çапса кăларнă хаçат – сĕтел çинче, ав. 3.Шалт тĕлĕнет амăшĕ. 4.Хăпартланать асламăшĕ. 5.Хаçатра мухтаса çырнă. 6.Энтьук хăрăк тымартан ăсталанă кĕлеткесене Мускава выставкăна янă, хăйне, Энтьука, художниксен шкулне вĕренме илнĕ иккен. 7.Пĕтĕм ял-йыш вулать хаçата – тĕлĕнсе те савăнса. 8.Укçине капăр кĕпе тăхăнчĕ те çула тухрĕ».* Çак йĕркесен авторĕ кам? Хайлав ятне çырăр. (5 балл).

2. 2-мĕш предложенире мĕнле йăнăш пур? Йăнăша тÿрлетсе çырăр. (5 балл)

3. 7-мĕш предложенирен вырăс чĕлхинчен калаçу урлă кĕнĕ сăмаха çырса илĕр. (5 балл)

4. 7,8-мĕш предложенисенче пĕр йышши членсен ушкăнĕсене тупса çырăр. (6 балл)

5. Текстран иртнĕ причастисене çырса илĕр. (6 балл)

6. 6-мĕш предложенирен кÿртĕм сăмаха çырса илĕр. (5 балл)

7. «Хыпар» хаçат хăçан тухма пуçланă? (5 балл)

8. Стихван Шавлы. Çыравçă ячĕпе хушамачĕн кашни сас паллипе пуçланакан писатель е поэт ячĕсене тупăр. Пурĕ 12 çыравçă хушамачĕ пулмалла. Сăмахран, С – Сарпи Раиса. (12 балл)

9. «Çырлах, Пихампар! Эсĕ хăв кашкăру-йыттусене выльăхсем патне ан яр, ху вĕсене сыхласа тăр». Пихампар тени мĕне пĕлтерет? (5 балл)

10. «Туслă çемье – çĕр-шыв тĕрекĕ» темăпа ăслав çырăр. (5 балл)